da da da da nb de da da da da da da da da da da da da hu da da da en da en hu sv sv da da da da da da da da da da da da da da
Derfor behøver du (ikke) at have fælles interesser med din date - Single.dk
Leder du efter en kæreste, der deler dine hobbies og interesser? Eller tror du, kærligheden har bedre chancer, når modsætninger mødes? Læs med her, hvis du vil vide, hvad der giver et nyt forhold de bedste odds.
For blot en generation eller to siden var mennesker nødt til at være nogenlunde “i sync” for overhovedet at rende ind i hinanden og have en chance for at forelske sig. Dates kom typisk i stand via fritidsinteresser eller bekendte, i nattelivet eller på jobbet. Der var altså allerede en eller flere fællesnævnere koblet på. Fx. interessen for en sportsgren, lysten til at gå på natklub, at have samme arbejdsplads…
Med netdating er det ikke nødvendigvis sådan. Vidt forskellige nationaliteter, sprog, professioner, interesser og hobbies er ikke længere nogen synderlig hæmsko. Vi er allesammen online og tidligere tiders udfordringer med alle forskellighederne falmer et sted i cyberspace-horisonten. Eller gør de? Og hvis de gør, betyder det så noget? Og er det overhovedet lykken at finde en kæreste, der deler ens interesser?
Læs også: 10 veje til et vellykket forhold
– Ja! Svarer en del parterapeuter, for med fælles interesser lærer vi rigtig meget om hinanden. Det kan være om grænserne for vores mod, graden af kreativitet, vores respektive evner til at fordybe os og bevare – eller ikke bevare – tålmodigheden. Det styrker samhørighed og teamspirit at være sammen om noget – tænk fx. på et musikerpar, der spiller sammen. Med forskellige interesser kommer man derimod let til at føle sig sat ud af spillet, når partneren drager mod sit eget “univers”.
Læs også: 10 tips der gør dig til et virkelig godt catch
– Nej! Svarer andre. Fælles interesser er et elendigt kriterie at date efter. Det kan ende med, at man sidder lårene af hinanden, fordi man gør alt sammen, eller man begynder at konkurrere, for hvem er nu den skarpeste, til hvad det nu er? At have hobbies hver for sig er sundt og giver luft og liv – og man kan føre en fortrinlig samtale om en interesse, som den ene er klog på og den anden ikke ved en fejende fis om. Succes i et forhold handler ikke om interesser, men om menneskelige egenskaber som at være ærlig og omsorgsfuld, empatisk og sjov, hjælpsom og tillidsvækkende…
Læs også: Spænder du ben for dig selv i jagten på kærligheden?
– Eller måske? Fælles interesser kan være lige præcis dét, der skal til for at skabe den første nære kontakt og hvis det fungerer mellem jer, kan de fælles interesser medvirke til, at forholdet udvikler sig i positiv retning. Men igen er respekt, nærvær og hengivenhed vigtigere end fælles nodehæfter og ens sportstøj. Derfor betaler det sig sjældent, at lægge for meget vægt på, om du og dine dates interesser går i samme retning. Sammenfaldende hobbies vil aldrig være den faktor, der redder et forhold. Det er endda sandsynligt, at hvis det går galt med kærligheden, risikerer det også at gå galt med interessen – også selvom den så at sige var først på banen. For pludselig er den nu uløseligt forbundet med partneren i det forliste forhold og kommer til at give dig en sær/sur/trist mavefornemmelse.
De bedste odds må ligge hos dem, der forstår at værdsætte hinandens interesser – eller som et minimum accepterer dem og tager det med godt humør, at de skal konkurrere om dyrebar tid med kærestens fiskestang, fodboldhold, løbesko eller læsegruppe…
Læs også: Derfor er det en god idé at betale for din datingprofil
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
Har du svært ved at holde varmen, mens energipriserne går amok?
Skal vi hjælpe dig med at finde verdens bedste varmekilde, mens prisen på el, gas og træpiller stiger og temperaturen falder?
Skvat eller supermand? Gør aldrig de her 5 ting på en date
Hvordan er man maskulin og ridderlig på den helt rigtige måde uden at falde igennem eller ramme MeToo-muren? På en date kan du starte med at undgå de her 5 flop.
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.